Naciaj Armitaj Fortoj de Pollando

Naciaj Armitaj Fortoj de Pollando (pole: Narodowe Siły Zbrojne (NSZ)) – pola konspira militista organizaĵo aganta dum la Dua Mondmilito kaj postmilite. Post Pola Enlanda Armeo kaj Kamparanaj Batalionoj ĝi estis la plej granda politika-militista formacio dum la germana-soveta okupado. Naciaj Armitaj Fortoj dum la milito nombris laŭ diversaj donitaĵoj 80-100 mil soldatojn.

 Historia skizo 
Naciaj Armitaj Fortoj formale fondiĝis la 20-an de septembro 1942, ĉar ĉi tiun tagon la unua komandanto kolonelo Ignacy Oziewicz, pseŭdonomo "Czesław", donis Ordonon n-ro 1/42, en kiu sciigis pri ekposedo de la funkcio. La proceso de formigado de NSZ komenciĝis jam julie 1942 post disrompo en Narodowa Organizacja Wojskowa (Nacia Militista Organizaĵo) kaj Stronnictwo Narodowe (Nacia Frakcio) fone de alligo de Nacia Militista Organizaĵo kun la Enlanda Armeo. NSZ formiĝis rezulte de kuniĝo de Organizacja Wojskowa Związek Jaszczurczy (Militista Organizaĵo Lacerta Asocio kun parto de Nacia Militista Organizaĵo, kiu ne respektis unuigan kontrakton kun Enlanda Armeo.

 Komunistaj reprezalioj 
La 23-an de aŭgusto 1944 250 oficiroj de Pola Enlanda Armeo kaj Naciaj Armitaj Fortoj de Pollando, enprizonigitaj de NKVD en postgermana koncentrejo Majdanek, estis forveturigitaj al gulagoj de Sovetunio (en Rjazan, Grjazovec, Ĉerepovec kaj aliloke).

 Bibliografio 
 Zbigniew S. Siemaszko, Narodowe Siły Zbrojne, Londyn 1982
 Stanisław Żochowski, O Narodowych Siłach Zbrojnych – NSZ, Lublin 1994
 Narodowe Siły Zbrojne. Dokumenty, struktury, personalia, vol. 1 – 3, prilaboro de Leszek Żebrowski, Warszawa 1994-1996

 Vidu ankaŭ 
 Anatemitaj Soldatoj
 Arbaraj fratoj
 Dufingra saluto

 Eksteraj ligiloj 

 Narodowe Siły Zbrojne - portalo de la Soldat-Asocio de NSZ


Kategorio:Trupoj kaj formacioj de Pollando en la Dua Mondmilito
Kategorio:Kontraŭkomunismo en Pollando
Kategorio:Pola rezistado